qu’il  eschayent  et  ausy  a  tóate  diligense  m’envoyer  la  reste  de  ce
payement  que  je  fays  aulx  Espagnolx  et  Italiens,  n’obliant  une
paye  pour  les  chevaulx  legiers,  caril  n’est  possible  quy  se  seusent
entretenir  sans  ce  des  jans  d’armes  pour  ne  les  poiut  payer.  Je  les
envoye  ors  du  camp  en  deux  ou  troys  petites  villes  vivre  adiscre-
cyon.  Sy  vous  plet,  sire,  ne  faudrés  a  prouvoyr  tost  a  tout  et  sy
non  a  la  plus  grant  partie,  car  s’et  la  plus  grant  pietié  du  monde
d.e  veoyr  les  desordres  que  font  ces  gens  et  ey  grant  peur  qu’y  ne
fasent  encores  ung  plus  grant.
Entre  tant  que  vous  m'anvoyrés  les  grans  (sic)  que  vous  aves
avec  vous,  j’ay  deliberé  d’aprocher  par  tra[n]chié  le  rampar  de
Saint  George  et  ay  mandé  par  tout  ce  pays  pour  avoyr  forse  gas-
tadors,  lesquelx  ne  peullent  servyr  a  autre  que  a  celia;  par  quoy
sera  besoin  que  le  pape  n’oblye  de  fere  venyr  les  deus  mille  quy
doyt  bayller  du  costé  de  Boulongne,  non  comprenant  ceulx  de  ce
pays,  car  comme  dit  est,  je  m’an  ayde  a  ceste  amprise  et  les  autres
seront  pour  l’artillerie  et  bateries  que  Ton  fera.
